Document ID: 31987R3991

Komisijos reglamentas (EEB) Nr. 3991/87
1987 m. gruodžio 23 d.
iš dalies keičiantis Reglamentą (EEB) Nr. 234/68 dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių bei dekoratyvinių žalumynų rinkos organizavimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1] su pakeitimais, padarytais Reglamentu (EEB) Nr. 3985/87 [2], ypač į jo 15 straipsnį,
kadangi Tarybos reglamente (EEB) Nr. 2658/87 patvirtinta nuo 1988 m. sausio 1 d. įsigaliojanti kombinuotoji prekių nomenklatūra, paremta Harmonizuota sistema, kuri atitinka tiek Bendrojo muitų tarifo, tiek Bendrijos užsienio prekybos statistikos prekių nomenklatūrą;
kadangi dėl to reikia nustatyti prekių aprašymus ir tarifų pozicijas, minimas Tarybos reglamente (EEB) Nr. 234/68 [3] su paskutiniais pakeitimais, padarytais Reglamentu (EEB) Nr. 3768/85 [4], pagal kombinuotosios prekių nomenklatūros terminus; kadangi dėl šių pakeitimų nebūtina daryti kitų esminių pakeitimų,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 234/68 keičiamas taip:
1 straipsnis pakeičiamas taip:
"Bendras augančių medžių ir kitų augalų, svogūnėlių, šaknų ir kitų augalų dalių, skintų gėlių bei dekoratyvinių žalumynų rinkos organizavimas apima produktus, išvardytus kombinuotosios prekių nomenklatūros 6 skyriuje, išskyrus trūkažolės augalus ir šaknis, klasifikuojamus subpozicijoje 06012010; jis apima bendruosius kokybės standartus ir prekybos sistemą."
2) 7 straipsnio 1 dalis pakeičiama taip:
"1. Nuo 1968 m., kasmet gerokai prieš prasidedant prekybos sezonui, 14 straipsnyje nustatyta tvarka gali būti nustatoma viena ar kelios minimalios kiekvieno produkto, klasifikuojamo subpozicijoje 060110, eksporto į trečiąsias šalis kainos.
Tokių produktų eksportas leidžiamas tik laikantis kainos, kuri yra lygi konkretaus produkto pirmiau minėtai minimaliai kainai arba už ją yra didesnė."
3) 10 straipsnio 2 dalis pakeičiama taip:
"2. Nukrypstant nuo 1 dalies antrosios ir trečiosios įtraukų nuostatų, kiekybės apribojimus ar lygiaverčio poveikio priemones bei Sutarties 44 straipsnį leidžiama toliau taikyti:
- neįsišaknijusiems vynuogienojų auginiams ir atlankoms (subpozicija 06021010) bei įskiepytoms ar įsišaknijusioms vynuogienojų atlankoms (subpozicija 06022010) - iki visoms valstybėms narėms nustatytos Tarybos patvirtintinų nuostatų dėl prekybos vynuogienojų vegetatyvinio dauginimo medžiaga taikymo dienos.
Dėl vazoninių augalų, vaismedžių ir vaiskrūmių sodinukų (subpozicijos 06022091, 06022099, 06023010, 06029970, 06029991 ir 06029999) Taryba priima tokias priemones, kokių gali prireikti taikant šio reglamento 3, 12 ar 18 straipsnius."
2 straipsnis
Šis reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gruodžio 23 d.

Labels: 3
6